Kaks ja pool kuud on möödas sellest, kui Kaia Kanepi viimati kohtus sakslanna Julia Görgesiga. Tookord Indian Wellsis võitis Görges 6:3, 2:6, 6:3, aga nagu tasavägine tulemuski näitab, on täiesti võimalik teha vigade parandus.
#000003
Kõigepealt sellest, et kuna me sel hooajal juba kirjutasime eelvaate Kanepi ja Görgesi mängule, siis sealt leiate andmeid Görgesi ja Kanepi eelmiste kohtumiste ja ka natuke sakslanna karjääri kohta. Vaadake siit!
#000004
Indian Wellsis möödus mäng igatahes huvitavalt, mõlemal olid seal oma perioodid, kus kumbki domineeris. Kaial läks nö momentum käest otsustava seti algul, kui ta esimeses geimis murdis vastase pallingu, aga siis jäi 1:4 taha. Viimane võimalus oli seisul 3:5 ja Görgesi pallingul Kanepi edu 40:15. Kaks murdepalli jäi kasutamata ja nii oli mäng läinud.
#000005
Indian Wellsi kohtumise ajal oli Görges edetabelis pisut kõrgemal kui praegu – tookord 15., nüüd kolm kohta tagapool. Ning kui aus olla, siis see langus on ka “teenitud” – pärast Kanepi võitmist on Görges WTA turniiridel võitnud järgmisest kaheksast mängust ainult kaks. Ning liivaväljakul on sakslanna kaotanud teiste hulgas sellistele mängijatele nagu Taylor Townsend (USA, kohtumise hetkel maailma 83.) ja Viktoria Kuzmova (Slovakkia, 46.). Tõesti, kui see on võrdlus, siis Kanepi võiks täiesti vabalt Görgesilt homme revanši saada ja omavaheliste mängude arvestuses 4:3 juhtima minna.
#000006
Aga eks Kanepilgi on oma probleemid. Rooma turniiri jättis ta vahele haigestumise tõttu. Põgusalt vestles Delfiga Kanepi füüsilise ettevalmistuse treener Indrek Tustit, kes nentis, et külmetus on läinud üle, aga kroonilised vigastused segavad Kanepit pidevalt ja võivad aeg-ajalt ennast meelde tuletada. Tustit küll ütles, et Kaial on kergem just suure slämmi turniiridel, sest seal saab mängida ülepäeviti.
#000007
Görges on oma mängustiili poolest pigem kõvakatte tennisist, ka see annab Kaiale rohkem lootust, kui oli enne kohtumist Indian Wellsis. Kui slämmiturniiridel on Kanepi mänginud üsna võrdselt nii Roland Garrosis, Wimbledonis kui ka US Openil, siis WTA turniire on ta neljast kolm võitnud liivaväljakul. Görges võitis ainult oma karjääri kaks esimest WTA turniiri liival, järgmised viis esikohta sai kõvakattel.
#000008
Aga laseme siis “rääkida” kihlveokontoritel – nende koefitsiendid on teadaolevalt ikka asjatundlikud. Spordiennustusportaal Paf arvab, et natuke on soosik siiski Görges, kelle võidule saab täna õhtul panuse tagasi 1,72-kordselt, aga Kanepi koefitsient on 2,12. Kuid samas see suhteliselt väike erinevus näitab, et 70-kohaline vahe maailma edetabelis (Görges 18., Kanepi 88.) on siiski petlik ja Kanepisse võib uskuda küll. Vaadake kõiki Pafi tenniseennustusi siit.
#000009
Kuid teisiti ei arva ka ülejäänud kihlveokontorid – Kanepi koefitsient on ikka 2,1-2,2 ja Görgesil 1,7-1,8. Nii et meie usume: mis halvasti (märtsis), see uuesti ja paremini (mais)!
#000010
32-aastane sakslanna teatas tipptennisest loobumisest
#000012
Julia Görges pani 31-aastaselt tennisekarjäärile punkti
#000013
Ashleigh Bartyst sai maailma esireket!
#000016
TennisNet.ee – mis? miks? ja kellele?
#000021